runetrust/blame-folketinget-dk huggingface dataset:
Camilla Fabricius (S), 2022-12-20:
Nu er det her jo et hastelovforslag, for at vi netop kan få lavet det ordentligt.
Jeg synes egentlig, at mit svar til den tidligere ordfører var meget præcist, og jeg ved også, at det jo er noget, vi har diskuteret med Liberal Alliance før.
Jeg takker i øvrigt ordføreren for spørgsmålet, for det handler jo netop om at få lavet en ordning, som også holder på den lange bane.
Og der har vores erfaring bare været, at der har været nogle bump på vejen, som vi har været nødt til at få afdækket, bl.a. hvor mange der har fået udskrevet et frikort, hvor mange der gør brug af det, hvordan beløbsgrænsen er, hvordan forankringen har været i kommunerne, og hvor dyrt det har været.
Og der synes jeg, at evalueringen har været nødvendig for at kunne gøre det på en god måde.
Men jeg ved også, at Liberal Alliance har været ekstremt positive, og jeg har også diskuteret det med jeres politiske leder ad flere omgange, og jeg sætter stor pris på, at ordføreren tager det hensyn til de allermest udsatte borgere i vores samfund.
Camilla Fabricius (S), 2022-12-20:
Det er i hvert fald Socialdemokratiets klare holdning, når man taler om socialpolitik, at det giver mening for borgerne, at man lytter til borgerne selv.
Hvordan vi ender med at skrue det sammen synes jeg også at vi skal bruge tiden på at få kigget ordentligt på.
Jeg synes også, at noget af det, som det er væsentligt at få kigget på, jo er, hvordan frijobberne så gør brug af det, når man får tildelt et frikort, og hvordan det så er, at vi får åbnet for, hvad skal man sige, paletten eller spændvidden i, hvor det er i vores samfund, at der er mulighed for, at man kan få et arbejde på den her ordning.
Det synes jeg i det hele taget er værd at diskutere.
Så jeg ser egentlig, at den her ½-årsforlængelse giver os en god mulighed for at få løbet det godt i gang.
Victoria Velasquez (EL), 2022-12-20:
Nej, men det var heller ikke i forhold til at få nogen garantier; det var mere en nysgerrighed på, hvordan vi kan gøre det endnu bedre, for det var også det, jeg hørte i ordførerens tale.
Og nogle af de ting, der jo kan være i forhold til platformen, kan måske også være med til at åbne op for potentialet for, at endnu større dele af vores arbejdsmarked faktisk bliver mere rummelige.
Det kan jo også være et sted, hvor man rent faktisk ville kunne mødes og på en eller anden måde etablere muligheden for, at man kunne bruge nogle timer på at arbejde det pågældende sted.
Også set i forhold til, at det kommer ud i flere kommuner, sådan at vi kunne få etableret det endnu mere.
Der vil jeg bare høre, om Socialdemokratiet måske vil se positivt på også at hæve beløbsgrænsen.
Camilla Fabricius (S), 2022-12-20:
Jeg synes i hvert fald, når man lytter til de input, som både kommer fra frijobberne selv, men jo også fra dem, der ansætter, at der er noget på den administrative del.
Og jeg synes, at når vi nu har et halvt år til at få diskuteret tingene i bund, så ville det være skørt ikke at tage de input med, som vi får. Om det så er den administrative platform, om det er den juridiske enhed, eller om det er beløbsgrænsen, synes jeg jo også at ordføreren skal bringe med ind, når vi går i gang med at diskutere det.
Det synes jeg er væsentligt at få med ind, men sådan et håndfast løfte om, at det er det, vi gør, synes jeg ikke at talerstolen indbyder til forhandlinger om.
Victoria Velasquez (EL), 2022-12-20:
Tak til ordføreren for talen.
Nu kom ordføreren i sin tale selv ind på nogle af de forbedringsmuligheder, der er, og som det er fuldstændig oplagt at vi får set på.
Og der vil jeg gerne høre, om Socialdemokratiet vil være med til at arbejde for, at vi kan se på det.
Altså, vi er egentlig meget åbne over for, hvad man kan gøre.
Der er et ret stort potentiale, men man kunne f.eks. se på, om der skulle være en juridisk enhed for nogle af de opgaver, en arbejdsgiver typisk tager på sig, med indberetning eller andre ting, altså at vi får etableret det eller noget andet, der kan være med til at gøre det mindre administrativt tungt.
Camilla Fabricius (S), 2022-12-20:
Tak, hr. formand, og til alle jer nye – hvis ikke I har været heroppe – vil jeg sige, at jeg kan huske, at der gik lidt tid for mig, og jeg er ikke særlig stor, sådan af højde i hvert fald, før det gik op for mig, at der er en knap, man kan bruge til at køre pulten op og ned med, så man kan få det hele til at passe.
Først og fremmest tak for ordet, og velkommen til den nye socialminister.
Det har vi set frem til og glædet os til, og særlig med sådan et hastelovforslag, som vi i dag har på bedding, nemlig om at forlænge forsøgsperioden for det sociale frikort med 6 måneder her fra nytår og til slutningen af juni.
Jeg vil også sige, at jeg selv har stiftet bekendtskab med flere af frijobmulighederne, bl.a. da jeg var til konference på Vesterbro i Den Grå Kødby, hvor frijobberne selv afholdt en konference, og hvor Thomas stod i døren med et kæmpe smil på læberne og bød velkommen, og så kunne man så sidde der i mørket med alle de seje frijobbere omkring sig og lytte til deres historier.
De har ikke været helt så hurtige og så gode til at bruge ordningen, som kjøwenhavnerne har det,
men hun arbejdede i sådan et frijob på det lokale bibliotek i Aarhus, som hedder Dokk1, på et værested, som hun ligesom er udlånt til, og hvor hendes opgave simpelt hen er at sørge for, at værestedets brugere har rigtig gode bøger at få læst.
Det har gjort, at hendes forbrug af hårde stoffer har været sænket betydeligt, og hun går glad på arbejde med et smil omkring munden.
Det synes jeg med al tydelighed viser, at den her ordning virkelig giver mennesker med sociale udfordringer en mulighed for at blive en del af et arbejdsfællesskab på egne præmisser.
For den her ordning giver nemlig livskvalitet og selvværd for en borgergruppe, som ellers er erklæret 100 pct. uarbejdsdygtige.
Og det sociale frikort åbner muligheden for, at vi netop kan kigge på, hvordan vi giver den her værdighed tilbage.
Vi har diskuteret det ad mange omgange, og vi ser også frem til, at vi nu med en forlængelse, som vi jo støtter op om, får god ro til at finde ud af, hvad det så er for en konstellation, vi ender med at støtte.
For nogle af de bud, vi har fået – sådan noget som antallet af arbejdstimer og den øvre beløbsgrænse – er nogle, som frijobberne selv er kommet med input til.
Men i hvert fald kan vi se, at evalueringen viser, at det hjælper udsatte borgere.
Vi kan se, at vi nu er oppe på, at 94 af kommunerne rent faktisk har givet frikort, og vi kan se, at økonomien bag det også ruller noget bedre.
Så jeg er meget positiv, og jeg synes, det har været et spændende arbejde at følge.
Jeg tror også, det kan give os noget indsigt i, hvordan vi ellers kan bruge en ordning på andre måder.
Så et frijob, som giver arbejdsfællesskab på egne præmisser, synes jeg virkelig er værd at støtte op om.
Tak for ordet.
Alexander Ryle (LA), 2022-12-20:
I dag behandler vi jo en forlængelse af forsøgsordningen med det sociale frikort, en ordning, som jo er til gavn for tusindvis af mennesker allerede i dag – mennesker, som der ikke er andre relevante beskæftigelsestiltag til.
Så hvad er det, ordføreren mener at vi stadig mangler at blive klogere på med den her forsøgsordning, siden vi ikke bare permanentgør ordningen?
Jeg beklager, at jeg trykkede mig lidt sent ind.
Tak til ordføreren for en flot tale.
Jeg ved, at det her er et emne, som ligger dig meget på sinde, og det er også et emne, vi har diskuteret tidligere.
Jeg kunne godt tænke mig at spørge om noget i forhold til den der forlængelse.
Det er jo som en konsekvens af hastebehandlingen, at den foreslåede regulering af beløbsgrænsen er udgået.
Beløbsgrænsen på de 20.000 kr. er for nogle borgere med socialt frikort allerede i underkanten.
Så mener ordføreren, at den nuværende beløbsgrænse er, som den skal være, eller kunne Moderaterne tænke sig at hæve beløbsgrænsen, og hvad skal den i så fald hæves til?
Nick Zimmermann (DF), 2022-12-20:
Tak for det.
Dansk Folkeparti står bag aftalen om det sociale frikort og ser faktisk også gerne, at ordningen bliver forlænget også efter den her korte periode på ½ år, for vi er sådan set rigtig stolte af det her sociale frikort.
Det var hensigten med ordningen, at den skulle forlænges i en længere periode, men grundet folketingsvalget er det altså desværre kun foreløbig i et ½ år.
Det er en ordning, som bliver benyttet af næsten alle landets kommuner, og som har lidt over 7.500 borgere visiteret til et socialt frikort, så det er altså noget, som rigtig mange mennesker har gavn af.
Fra Dansk Folkepartis side er det dog ingen hemmelighed, at vi som udgangspunkt ønsker, at det sociale frikort udelukkende forbeholdes danske statsborgere.
Kan vi hjælpe forskellige udsatte her i Danmark, vil vi i Dansk Folkeparti altid gerne det.
Så alt i alt ser vi gerne, at det forlænges, så vi stemmer selvfølgelig for.
Kim Edberg Andersen (NB), 2022-12-20:
Tak for det, og tillykke til ministeren med posten.
Og det var jeg, lige indtil Torsten Gejl var endnu mere positiv, for da blev jeg jo straks lidt bekymret.
Men som udgangspunkt går vi ind i det her med oprejst pande og håber, at mine bekymringer bliver gjort til skamme.
Det er en god ordning, det her, og det er det ofte, når det kommer fra den blå blok.
Og det er på tværs af, hvordan vi ellers er i Folketinget, og det er nok noget af det, som vi alle sammen er enige om, nemlig at dem, der er de svageste, er dem, vi er her for at finde gode løsninger for og lave et land, der kan finde ud af at holde hånden under dem.
Så det kommer vi til at bakke op om.
Jeg er så også som en god blå dreng glad for, at vi nu begynder at kontrollere, om alle dem, der er på ordningen, stadig væk har behov for at være på ordningen.
Vi tror på, at folk, der kan selv, skal selv, og dem, der ikke kan, skal have hjælp.
Og så har vi en lillebitte bekymring: Det her skal ikke blive en ordning, hvor vi bruger flere penge på at ansætte djøf'ere til at administrere, end vi gør på at få dem ud og hjælpe nogle mennesker, der har mere brug for de her penge.
Så vi kommer til at bakke op om ordningen.
Torsten Gejl (ALT), 2022-12-20:
Tak, formand.
Nu er vi i Alternativet ikke sådan superbegejstret for den her nye centrum-højre-regering.
Men det, at vi har fået fru Pernille Rosenkrantz-Theil som minister i Socialministeriet, er ikke så dumt – så velkommen.
Jeg kan bekræfte de gode historier omkring Krølle, idet jeg sad i Socialministeriet som forhandler på satspuljen, dengang Krølle for længst havde givet sin gode idé til fru Nanna W. Gotfredsen, som så havde givet den videre til Liberal Alliance.
Den handlede om, at Krølle gerne ville have, at man skulle kunne tjene en skærv.
Altså, hvorfor skal det være så besværligt?
Hvorfor skal man ikke kunne gå ind i et supermarked og hjælpe med flaskerne eller noget andet og så tjene til dagen og vejen, uden at der skal være noget bøvl?
Den idé var så god, at vi lavede politik ud af den.
Der stoppede det enkle så; vi lavede en administrativ mastodont, og det er bare ikke så let at gøre sådan, at folk bare kan gå ind og tjene en skærv, for hvad med skatten?
Den skulle vi så til at finde ud af, og der skulle være en kæmpestor it-platform.
Jeg kan simpelt hen ikke huske, hvor mange millioner vi brugte på det her, og det er glad for, for det var alt for mange.
Men nu kom det på benene, nu fik vi det op at stå og til at køre, og det gør glæde og gavn, så det er jo klart, at i Alternativet støtter vi da også, at det skal kunne fortsætte.
Vi vil godt have forbedret det.
Altså, hvad med den der skat?
Jeg kan ikke helt finde ud af, om det ene ministerium betaler skat til det andet, for der skal jo betales skat; de der mennesker kan jo ikke bare gå ind og tjene penge.
Det skal løses.
Så er der også en ting, jeg skal have undersøgt.
På gaden bliver det nemlig ligeledes fortalt, at kommunerne og jobcentrene i nogen grad bruger den her ordning til småjobs, altså at de visiterer ledige til småjobs, og det var jo ikke sådan, det var tænkt.
Så kan vi se på, hvad det er for nogle ledige – det kan jo være, det er fint nok.
Beløbsgrænsen skal vi også have kigget på.
Vi skal også have set på administrationen.
Det er jo stadig væk rimelig tungt at komme igennem.
Og så gør det jo ikke noget at lave lidt pr for ordningen, sådan at endnu flere kan få glæde af den.
Så skal vi også lige have kigget på, om de mennesker, som er berettiget til det her, stadig væk er de rigtige.
Så der er mange gode ting, man kan gøre, men det er jo, fordi det er en spændende ordning og en god idé, som Alternativet selvfølgelig støtter at vi får forlænget.
Tak for ordet.
Brigitte Klintskov Jerkel (KF), 2022-12-20:
Mange tak.
Jeg vil også starte med at sige tillykke til ministeren på området.
Lovforslaget her er jo, som flere også har været inde på,
en hastebehandling om videreførelse af det sociale frikort.
Det sociale frikort giver de mest udsatte borgere mulighed for at tjene op til 20.000 kr. skattefrit om året uden at blive modregnet i offentlige ydelser som f.eks. kontanthjælp og førtidspension.
Samtidig giver det sociale frikort mulighed for, at de mest udsatte borgere i samfundet kan deltage i et arbejdsfællesskab og bidrage med noget og opleve værdi i dagligdagen.
Ordningen med det sociale frikort har eksisteret siden 2019, og erfaringerne med frikortet er positive, og derfor bakker Det Konservative Folkeparti også op om hastebehandlingen af den her lov om det sociale frikort.
Katrine Daugaard (LA), 2022-12-20:
Tillykke til ministeren!
Vi glæder os også i LA til et forhåbentlig godt og frugtbart samarbejde.
Grundet regeringens nye princip om, at der i hastebehandlede lovforslag skal indføres en solnedgangsklausul, bliver forlængelsen kun på 6 måneder.
Der kan måske forekomme forslag, som har større konsekvenser, og hvor teknikken er mere kompliceret; forslag, som i højere grad kalder på fornyede folketingsbehandlinger, og hvor man derfor skal sikre sig at gennemføre en ordentlig høring osv.
Vi synes, at det er ekstremt vigtigt, at man dyrker tanken om, at alle mennesker kan bidrage med noget.
Det er derfor LA's holdning, at det sociale frikort skal permanentgøres hurtigst muligt.
Det er godt for den enkelte borger, som måske kan tage museskridt i retning af beskæftigelse eller bare at få lidt flere penge mellem hænderne til at klare livets fornødenheder.
Evalueringen peger da også i retning af positive resultater med flere, der er kommet i beskæftigelse efter at have benyttet ordningen med et socialt frikort.
Effekten er beskeden, og målgruppen er tung, så man skal selvfølgelig tage alle mulige forbehold, men i forhold til hvad man ellers bruger penge på, og hvad man ellers bruger ressourcer på i de sociale indsatser, ja, så er det her en meget lille indsats, som entydigt trækker i den helt rigtige retning.
I Liberal Alliance støtter vi lovforslaget.
Marlene Harpsøe (DD), 2022-12-20:
Jeg vil også gerne starte med at ønske et tillykke, ikke mindst til den nye social- og boligminister, men også til alle de udnævnte socialordførere, og jeg glæder mig rigtig meget til at samarbejde med hver og en af jer.
Nogle mennesker lever med en social udsathed, der kendetegnes ved psykiske lidelser, misbrug og hjemløshed.
Det er et hårdt liv, og det er et svært liv, og det er med en social ulighed til følge, som bl.a. betyder, at man ofte lever færre år end gennemsnittet.
Mennesker i social udsathed skal visiteres, for at de kan finde vejen ud af det svære liv.
Det kræver faglighed, gode relationer og tålmodighed.
Det kræver, at man bliver set som et menneske, der har værdi, og det kræver, at man ser på den enkeltes muligheder frem for begrænsninger, ligesom det kræver, at man anerkender, at vejen ud af det hårde liv kan ske på mange måder.
Et arbejde kan f.eks. være vejen til at komme ud på den anden side.
Det er det ikke for alle, men det er det for nogle.
Dette lovforslag handler om at forlænge forsøget med et socialt frikort.
Med et socialt frikort får borgere med særlige sociale problemer, eksempelvis misbrug, hjemløshed eller psykiske lidelser, mulighed for at tjene op til 20.000 kr. skattefrit årligt, uden at det fradrages i offentlige ydelser.
Dermed er modregningen ikke en hindring for at have et arbejde.
Socialstyrelsen udkom tidligere i år med en evaluering af ordningen med et socialt frikort, som bl.a. viste, at en tredjedel af de visiterede benytter frikortet i forbindelse med en ansættelse, og heraf er der rent faktisk 2 pct., der efterfølgende er overgået til su, og 10 pct., der er kommet i fleksjob.
Det er den enkelte kommune, der står for at visitere til det sociale frikort, og her er det vigtigt, at man som offentlig myndighed oplyser borgerne om muligheden og opsøger målgruppen med tilbuddet dér, hvor de er.
Der kan være en del i målgruppen, som kan have mistillid til systemet, og derfor må man som kommune være opsøgende der, hvor målgruppen befinder sig, og det kan f.eks. være på det lokale værested.
I Danmarksdemokraterne er vi klar over, at folketingsvalget har blokeret for muligheden for, at partierne samles og drøfter evalueringen af det sociale frikort, men det er vores klare opfordring, at Folketingets partier hurtigst muligt i det nye år samles og tager stilling til, om ordningen skal gøres permanent.
Med disse ord kan vi fra Danmarksdemokraternes side støtte lovforslaget.
Theresa Berg Andersen (SF), 2022-12-20:
Tak for det, og tak for ordet, og tak til Moderaternes ordfører for en meget fin fortælling om Krølle.
Der skal også fra mig lyde et kæmpestort tillykke til vores socialminister, og mon ikke vi kommer til at samarbejde?
Det sociale frikort kan være med til at give en udstrakt hånd til de mest udsatte mennesker.
Jeg ved, at både borgere og det lokale erhvervsliv rundtomkring har været rigtig glade for den her ordning, og kortet har været med til at skabe stabilitet, værdighed og selvværd for mange mennesker, som ellers har haft det rigtig svært i livet.
Derfor vil vi i SF gerne være med til at permanentgøre det her frikort.
Vi mener, at det skal permanentgøres i dets tiltænkte form netop som en social indsats for vores mest udsatte medborgere, og det her skal ikke tænkes som en aktiv beskæftigelsesindsats.
Med det her lovforslag lægges der også op til at forlænge ordningen, og det støtter vi selvfølgelig i SF.
Men i lovforslagets model for forlængelse indføres der også en kontrol af borgere for at se, om de stadig væk er i målgruppen for frikortet.
I SF anerkender vi, at der var et flertal for den her model, men vi mener ikke, at den her kontrol måske er nødvendig.
I SF vil vi meget gerne opfordre til, at der følges op på, hvordan kontrollen fungerer, både i forhold til borgernes oplevelse og samarbejdet mellem borgere og kommune, men også til, at der kigges på den øgede administrative byrde, som det her også giver, for det er noget, vi kan læse i høringssvarene bekymrer sociale organisationer, Dansk Socialrådgiverforening og KL.
De har også udtrykt store bekymringer, og de bekymringer skal vi selvfølgelig kigge på.
Men som sagt støtter vi i SF forslaget.
Det vigtigste for os er, at ordningen nu forlænges, og så skal vi selvfølgelig arbejde på at permanentgøre det her, så det kommer de mennesker, som har et behov, til gode.
Nanna W. Gotfredsen (M), 2022-12-20:
Jeg glæder mig, og vi glæder os, rigtig meget til dialogen med helst alle herinde, både røde, blå og lilla, og så er jeg sikker på, at vi nok skal finde en god ordning.
Nick Zimmermann (DF), 2022-12-20:
Tak for det.
Det kan godt være, at det bare var mig, men jeg tror ikke helt, jeg forstod, hvad ordføreren mente.
Ønsker Moderaterne og regeringen, at beløbet skal sættes op, eller er man tilfreds med den nuværende grænse?
Nanna W. Gotfredsen (M), 2022-12-20:
Jeg glæder mig rigtig meget til dialogen om at forlænge og forbedre ordningen med det sociale frikort.
Der er bestemt et udviklingspotentiale, også i forhold til beløbsgrænsen.
Det er smadderærgerligt, at den her gruppe af mennesker bliver arbejdsløse i september, fordi beløbet er opbrugt.
De bliver også ret påfaldende depressive, de begynder at selvmedicinere mere, og der er deres kaotiske indre.
Jeg glæder mig til at have en snak om det; der er en række punkter med udviklingspotentiale.
Jacob Jensen (V), 2022-12-20:
Som sagt får vi først det samlede overblik sidst på året.
Men hvad der løbende måtte komme ind, må vi så se på i forhold til et, kan man sige foreløbigt overordnet overblik – så det må vi vende tilbage til, enten i udvalgsregi eller på anden vis.
Så det tilsagn er givet.
Søren Egge Rasmussen (EL), 2022-12-20:
Jeg vil gerne sige tak for det tilsagn, for det var som sagt en stor gættekonkurrence, og vi lavede det efter en meget lang studiekreds på over 70 møder.
Det kan jo godt være, at der er nogle muligheder, som vi kan forfølge.
Og jeg synes, at når der er den biodiversitetsdagsorden, vi har, og det med vores vandrammedirektiv, som vi skal leve op til – det står jo også i regeringsgrundlaget, at man skal leve op til det – kan det godt være, der er nogle virkemidler, andre lande har fundet, som vi også skal afprøve i Danmark.
Hans Kristian Skibby (DD), 2022-12-20:
Tak, hr. formand.
Med L 10 tager Folketinget hul på en række af de ting, som forhåbentlig skal kunne være med til at sikre nogle gode ramme- og vækstvilkår for det danske landbrug.
Der er ikke nogen tvivl om, at dansk landbrug er i en brydningstid, og at det mange steder er vanskeligt at være landmand.
Det er mange ekstra penge, der skal findes i et år, hvor man samtidig også står med en række andre markedsøkonomiske udfordringer, og hvor energiafgifter, energipriser og alt muligt andet har en himmelflugt, som også presser driften på danske landbrug og bedrifter.
Oven i det har man så et flertal her i Folketinget, som af uransagelige årsager synes, at det er spændende at indføre en ny CO 2 -afgift på vores fødevareerhverv – et erhverv, som jo i den grad er med til at skaffe arbejdspladser til Danmark, og som også genererer fremdrift og sikrer en god, stabil vareeksport.
I Danmarksdemokraterne er vi kede af, at det er den fremtid, som man tilsyneladende ønsker at byde de danske landbrugere.
Men desuagtet er det jo ikke sådan, at det hele er skidt, og vi er selvfølgelig også glade for, at vi bl.a. med det her lovforslag får skabt lidt mere ro.
For siden valget den 1. november har der været en bekymring for, om man overhovedet nåede at komme på plads med de initiativer, der ligger i det her lovforslag.
Det er jo vigtigt, at tingene bliver vedtaget inden den 1. januar med en ikrafttræden, for ellers vil man ikke være i stand til at kunne udbetale med hensyn til de ordninger, der er målrettet landbruget, hvis man kigger på EU's landbrugsstøtteordninger.
Ligeledes er det jo også sådan, at man har manglet en bemyndigelse til ministeren set i forhold til de arealer, der skal udtages i forhold til lavbundsjorder, og udvikling af lokale projekter til gavn for miljøet osv.
Med det her lovforslag kommer de ting på plads, og det synes vi i Danmarksdemokraterne er meget fornuftigt, og derfor stemmer vi også for det samlede lovforslag.